Hedendaagse debatte oor die opstanding van Jesus Christus mis die punt, onder meer omdat mense nie verstaan hoe daar in Bybelse tye oor ’n liggaam gedink is nie.
Hy het gesê ingevolge die fisika van die tyd het Jesus se eerste volgelinge gedink ’n liggaam, soos alles anders, is uit ’n kombinasie van aarde, water, lug en vuur saamgestel.
Liggame kon deur geeste beset word, voorouers kon in ’n liggaam intrek en lewe ná die dood is algemeen aanvaar.
Craffert het ook daarop gewys dat drome en visioene algemene ervarings was waardeur mense (op die manier wat hulle die wêreld begryp het) gesaghebbende inligting oor die wêreld kon kry.
As ’n mens die Bybelse tekste teen dié agtergrond lees, is dit volgens Craffert duidelik Jesus het in ’n eerste-eeuse liggaam opgestaan op grond van die visioenêre ervaringe wat sy volgelinge gehad het en in ooreenstemming met hul nadoodse sieninge.
Craffert het gesê hoewel ’n mens hul sieninge uit ’n kultuur-sensitiewe oogpunt kan verstaan, hoef ’n mens nie daardie sieninge te deel nie. Dis byvoorbeeld baie moeilik om vandag met hul siening van ’n liggaam saam te stem.
Die kerk het deur die eeue die getuienis oor die opstanding geglo en verkondig, maar dit nooit probeer bewys nie, het Craffert gesê.
In die agttiende eeu, toe dit belangrik geword het om dinge logies te deurdink, het die fokus na ’n moderne, letterlike begrip van die tekste verskuif.